SIRI ส่งแคมเปญใหม่ “จ่าย 0 บาทนานสุด 24 เดือน” คาดดันยอดขายไตรมาส 3 แตะ 6.1 พันลบ.
SIRI ส่งแคมเปญใหม่ “จ่าย 0 บาทนานสุด 24 เดือน" คาดดันยอดขายไตรมาส 3 แตะ 6.1 พันลบ. มั่นใจหนุนทั้งปีเข้าเป้า 3.5 หมื่นลบ.
SIRI ส่งแคมเปญใหม่ “จ่าย 0 บาทนานสุด 24 เดือน" คาดดันยอดขายไตรมาส 3/63 แตะ 6.1 พันลบ. มั่นใจหนุนทั้งปีเข้าเป้า 3.5 หมื่นลบ.
13 ก.ค. 2563

นายอุทัย อุทัยแสงสุข ประธานผู้บริหารสายงานปฏิบัติการ บริษัท แสนสิริ จำกัด (มหาชน) หรือ SIRI เปิดเผยว่า บริษัทออกแคมเปญ “ลดแรง” ในช่วงไตรมาส 3/63 เพื่อตอบสนองความต้องการของกลุ่มลูกค้าทั้งที่อยากมีบ้านเป็นของตนเองและกลุ่มนักลงทุน หลังภาพรวมความต้องการที่อยู่อาศัยยังคงมีอย่างต่อเนื่อง โดยคาดว่าจะช่วยหนุนยอดขายไตรมาส 3/63 มาที่ระดับ 6,100 ล้านบาทหวังทะยานสู่เป้ายอดขายรวม 35,000 ล้านบาทในปีนี้
สำหรับแคมเปญใหม่จะช่วยคลายข้อกังวลให้กับลูกค้า ลดภาระให้ลูกค้าที่อยากมีบ้าน ให้มีบ้านได้ง่ายขึ้น โดยไม่มีภาระค่าใช้จ่ายในการผ่อนที่อยู่อาศัยนานตลอดระยะเวลา 2 ปี ทำให้สามารถนำเงินไปใช้จ่ายอย่างอื่นได้ โดยลูกค้าจ่ายเพียง 0 บาท นานสูงสุด 24 เดือน ภายใต้เงื่อนไข ครอบคลุมทั้งหมด 28 โครงการพร้อมอยู่ทั่วประเทศ ทั้งคอนโดมิเนียม บ้านเดี่ยว และ ทาวน์โฮม รวมถึงมอบส่วนลดสูงสุดถึง 5 ล้านบาทภายใต้เงื่อนไข ครอบคลุม 25 โครงการทั่วประเทศ ซึ่งนับเป็นโอกาสดีของคนอยากมีบ้านและมองหารายได้จากการลงทุน โดยแคมเปญดังกล่าวเริ่มตั้งแต่วันที่ 8 ก.ค.-30 ก.ย.นี้
“ด้วยโปรโมชั่นในไตรมาส 3 ที่พัฒนาขึ้นเพื่อให้ตอบโจทย์ลูกค้าทุกกลุ่ม ตลอดจนมาตรฐานการออกแบบและคุณภาพโครงการ และบริการหลังการขายของแสนสิริ จึงมั่นใจว่าจะทำให้บริษัทเดินหน้าสู่เป้ายอดขายรวม 35,000 ล้านบาท ยืนหยัดความแข็งแกร่ง “แบรนด์อันดับหนึ่งของคนอยากมีบ้าน” และเป็นแบรนด์ที่เข้าถึงทุกคน”นายอุทัย กล่าว
ทั้งนี้การตอบรับที่ดีของลูกค้าในความเชื่อมั่นของแบรนด์แสนสิริ และการดำเนินธุรกิจ ด้วยกลยุทธ์การตลาดที่แข็งแกร่ง ส่งผลให้ลูกค้าให้การตอบรับอย่างสูงและรวดเร็ว ประกอบกับการบริหารจัดการสต็อกที่ดี ทำให้บริษัทสามารถปิดการขายโครงการที่อยู่อาศัยไปแล้วถึง 23 โครงการ ตอกย้ำความแข็งแกร่งของแบรนด์แสนสิริ
ดังนั้น ในไตรมาส 3/63 บริษัทเร่งเดินหน้าการขายโครงการที่อยู่อาศัยต่าง ๆ ให้เร็วกว่าเดิม โดยสถานการณ์อสังหาริมทรัพย์ ในช่วงไตรมาส 3/63 กลุ่มลูกค้ายังคงมีความต้องการที่อยู่อาศัยอย่างต่อเนื่อง ทั้งกลุ่มลูกค้าที่ต้องการเพื่ออยู่อาศัยเองและกลุ่มนักลงทุน